Diari Oficial de la Generalitat Valenciana


Sumari del DOGV 5895, del 18-11-2008 (2008/13050)

ORDRE de 10 de novembre de 2008, del conseller de Governació, per la qual s'aprova el Pla d'Emergència Exterior de les empreses del polígon el Serrallo (BP OIL, UBE Chemical, Repsol Butà i CLH) ubicades al municipi de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13207


Data del document
:   10-11-2008

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * Castelló de la Plana
    * protecció civil
    * emplaçament industrial
    * empresa privada
    * legislació
    * instal·lació portuària

ORDRE de 10 de novembre de 2008, del conseller de Governació, per la qual s'aprova el Pla d'Emergència Exterior de les empreses del polígon el Serrallo (BP OIL, UBE Chemical, Repsol Butà i CLH) ubicades al municipi de Castelló de la Plana. [2008/13847]  
D'acord amb l'article 16 (apartat 2.b) del Reial Decret 1.254/1999, de 16 de juliol (BOE n. 172 de data 20.07.1999), pel qual s'aproven mesures de control dels riscos inherents als accidents greus en què intervinguen substàncies perilloses, els òrgans competents de les comunitats autònomes hauran d'elaborar i aprovar els plans d'emergència exterior de les empreses afectades per aquest.  
L'òrgan competent de la Comunitat Valenciana, en matèria de Protecció Civil i per tant, en l'elaboració dels esmentats plans, segons Decret 100/2007, de 13 de juliol, és la Conselleria de Governació i l'aprovació correspon segons article 13 de la Llei 9/2002 de 12 de desembre, al conseller de Governació.  
La Direcció General de Prevenció, Extinció d'Incendis i Emergències, de la Conselleria de Governació de la Generalitat, ha elaborat el pla esmentat, en col·laboració amb els responsables de tots els servicis intervinents d'altres administracions, el qual ha estat informat per la Comissió de Protecció Civil de la Comunitat Valenciana en la seua reunió de 16 de juliol.  
Per tot el que antecedeix, segons el que estableix l'article 28.e) de la Llei 5/1983, de 30 de desembre, del Consell, i una vegada emplenats els tràmits establerts en l'article 12 del Decret 96/1998, de 6 de juliol, del Consell, i emès el preceptiu informe de l'Advocacia General de la Generalitat,  
ORDENE  
Article únic  
S'aprova el Pla d'Emergència Exterior de les empreses del Polígon el Serallo (BP OIL, UBE Chemical, Repsol Butà i CLH), ubicades al municipi de Castelló de la Plana.  
DISPOSICIÓ FINAL  
Única  
El Pla d'Emergència Exterior de les empreses del Polígon el Serallo (BP OIL, UBE Chemical, Repsol Butà i CLH), ubicades al municipi de Castelló de la Plana, entrarà en vigor després de la seua homologació per la Comissió Nacional de Protecció Civil, de conformitat amb el que estableix l'article 11 de la Llei 2/1985, de 21 de gener, de Protecció Civil.   
València, 10 de novembre de 2008  
El conseller de Governació,  
SERAFÍN CASTELLANO GÓMEZ